KOMISIJOS REGLAMENTAS (EB) Nr. 606/2007
2007 m. birželio 1 d.
iš dalies keičiantis Tarybos reglamento (EB) Nr. 980/2005 dėl bendrųjų tarifų lengvatų sistemos taikymo II priedą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2005 m. birželio 27 d. Tarybos reglamentą (EB) Nr. 980/2005 dėl bendrųjų tarifų lengvatų sistemos taikymo (1), ypač į jo 26 straipsnį,
pasitarusi su Bendrųjų tarifų lengvatų komitetu,
kadangi:
(1)
2006 m. spalio 17 d. Komisijos reglamente (EB) Nr. 1549/2006, iš dalies keičiančiame Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedą (2), pateikiami duomenys, turintys įtakos Reglamento (EB) Nr. 980/2005 II priedo sąrašui.
(2)
Todėl reikėtų atitinkamai iš dalies pakeisti Reglamento (EB) Nr. 980/2005 II priedo sąrašą,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 980/2005 II priedas pakeičiamas šio reglamento priedo tekstu.
2 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2007 m. birželio 1 d.